**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**2021. évi közbeszerzési terv módosítása**

**ELŐADÓ:**

**Mestyán Valéria**

**címzetes főjegyző**

Tisztelt Képviselő-testület!

Balatonberény Község Önkormányzatának Polgármestere a 41/2021.(III.30.)számú határozatával az alábbiak szerint állapította meg Balatonberény Község Önkormányzat 2021. évi közbeszerzési tervét:

|  |  |  |  |  |
| --- | --- | --- | --- | --- |
| **A közbeszerzés tárgya** | **Irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| Balatonberény - Balatonszentgyörgy - Vörs kerékpáros útvonal | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2020. II. n.év | 2021. I. n.év |

A közbeszerzési terv közzétételre került az Önkormányzat hivatalos honlapján, valamint a Közbeszerzési Hatóság által működtetett Közbeszerzési Adatbázisban.

A közbeszerzésekről szóló 2015. évi CXLIII. törvény (továbbiakban: Kbt.) 42.§ (3) bekezdése alapján lehetőség van a közbeszerzési tervben nem szereplő vagy a tervben foglaltakhoz képest módosított közbeszerzésre vonatkozó eljárás lefolytatására is. Ezekben az esetekben a közbeszerzési tervet módosítani kell az igény vagy egyéb változás felmerülésekor.

Önkormányzatunk sikeresen pályázott a Veszprém-Balaton2023 pályázat keretében a balatonberényi Múltház felújítására OC-INF/1-2021-5520 pályázati kódszám alatt. Az elnyert támogatási összeg 70.270.164 Ft, a beruházás megvalósítása közbeszerzési eljárás hatálya alá esik, azért szükséges az önkormányzat 2021. évi közbeszerzési tervének módosítása.

**Határozati javaslat:**

Balatonberény Község Önkormányzat Képviselő-testülete Balatonberény Község Önkormányzat 2021. évi közbeszerzési tervét az alábbiak szerint módosítja:

|  |  |  |  |  |
| --- | --- | --- | --- | --- |
| **A közbeszerzés tárgya** | **Irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| Balatonberény - Balatonszentgyörgy - Vörs kerékpáros útvonal | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2020. II. n.év | 2021. I. n.év |
| Balatonberény Múltház felújítása | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2021.IV.n.év | 2023.I.n.év. |

A fentiekben elfogadott közbeszerzési terv nyilvános. A tervet, az elfogadását követően – figyelemmel arra, hogy az nyilvános dokumentumnak minősül - az Önkormányzat hivatalos honlapján közzéteendő. Az Önkormányzat köteles továbbá a közbeszerzési tervet a Közbeszerzési Hatóság által működtetett Közbeszerzési Adatbázisban közzétenni.

A közbeszerzési tervtől eltérő közbeszerzés is lefolytatható, azonban a módosítási igény felmerülésekor a tervet módosítani kell, megadva a módosítás indokát is.

Jelen közbeszerzési tervet legalább 2026. december 31-ig meg kell őrizni, illetve a település honlapján a következő évi közbeszerzési terv jóváhagyásáig közzétenni.

**Határidő:** értelem szerint.

**Felelős:** Horváth László polgármester

Balatonberény, 2021. szeptember 22.

Mestyán Valéria

címzetes főjegyző