**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**Szabadstrand kijelölés**

**ELŐADÓ:**

Horváth László

polgármester

Tisztelt Képviselő-testület!

Balatonberény Község Önkormányzat Képviselő-testülete 8362021.(VII.13.) számú határozatával felkérte a polgármestert, hogy a Balatonberény 1239/13 hrsz.-ú ingatlanon létesítendő szabadstrand kijelölésének ütemtervét és költségvetését a szeptember havi testületi ülésre terjessze elő.

A határozatban foglaltaknak az alábbiak szerint teszek eleget:

Javaslatom szerint a fenti helyrajzi számú ingatlanon a szabadstrand a Gyöngyvirág utca és a Muskátli utca közötti területen kerüljön kijelölésre a nádas elhelyezkedésére tekintettel, ez kb. 10.000 m2. Befogadóképessége ennek a területnek 10 m2/fővel számolva kb. 1.000 fő.

**Kialakítás költségei:**

-A kijelölt partszakaszon partvédőmű javítása 800.000 Ft.

-A jelenlegi vizesblokk kapacitása női WC-nek 150 fő, a férfi WC-nek 200 fő. A várható látogatók száma a nyári időszakban áltag 400 fő/nap, ezért szükséges a vizesblokk bővítése.

-Akadálymentes férfi-női illemhely kialakítása új épületben 10 db fülkével, 3 db pisszuárral, 2-2 db kézmosóval, tárolóhellyel és raktárral (tisztítószerek, katamarán, tartózkodó, személyzeti WC stb.) 25.500.000 Ft.

-2 db szabadtéri vetkőzőfülke telepítése térburkolással 3.000.000 Ft

-Meglévő vizesblokkban 2 db falikút beépítése 200.000 Ft

-Ivókút létesítése 1.000.000 Ft

-2 db kültéri zuhanyzó telepítése (korábban községi strandról leszerelt) víz és szennyvíz csatlakozással és térburkolattal 4.000.000 Ft

-8 db bója vásárlása 500.000 Ft

-Fürdőhely tábla oszloppal 2 db 150.000 Ft

-Egyéb táblák, feliratok 160.000 Ft

-Elsősegélynyújtó felszerelés 30.000 Ft

-Használt mentőkatamarán felszereléssel együtt 1.100.000 Ft

-Területrendezés, fák gallyazása és gyalogos hidak készítése árkok felett 1.000.000 Ft

A korábbi tapasztalatok alapján nagy viharok esetén jelentős mennyiségű víz gyűlik fel a területen, mely egyes esetekben 4-5 nap alatt szivárog el. Megoldás lehetne a kijelölt strandszakasz 15-20 méteres parti sávjának alagcsövezése

-Engedélyek, tervek, közbeszerzés stb. 800.000 Ft

**Összesen: 38.240.000 Ft**

**Működtetés költségei:**

-2 fő takarító személyzet naponkénti váltásban ( 3 hónap időtartamra) 2.000.000 Ft

-Mentőőr bérköltsége (3 hónap időtartamra) 1.000.000 Ft. Vizimentő szakszolgálat esetén kb. 3-3,5 millió Ft +ÁFA lehet a vizimentés költsége.

-Takarítószerek beszerzése, vízdíjnövekmény 450.000 Ft

**Összesen: 3.450.000 Ft**

**Ütemterv:**

Amennyiben a képviselő-testület dönt a szabadstrand kijelöléséről, úgy a fenti munkálatokra ez év őszén kapacitást kell lekötni, ez esetben 2022. május 30.-ig a szabadstrand kialakítása elvégezhető.

Az ez évi költségvetésben jelenlegi ismereteink szerint a tartalék keret nem elégséges a szükséges munkák túlnyomó részének elvégzéséhez, kivéve tervek, engedélyek, vegetációs időszakban fák gallyazása, felnyírása, az időjárási körülményeket figyelembe véve a víz és csatornahálózat elkészítése. A többi feladat megvalósítását a 2022. évi költségvetésből kell biztosítani.

Ez évben költségvetésben nem tervezett, várható kiadások a hivatali tetőtér, Csicsergő sétány, művelődési ház tetőtér, Hamvas kilátó tetőszerkezete, Mise út déli oldali aszfaltburkolata, Rózsa utcai gyalogátkelőhely.

Balatonberény, 2021. szeptember 24.

Horváth László

polgármester