**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**Parkolóhely megváltásáról szóló önkormányzati rendelet előkészítése**

**ELŐADÓ:**

Horváth László

polgármester

Tisztelt Képviselő-testület!

Balatonberény parkolási helyzetéről az alábbiak szerint tájékoztatom Önöket:

**Parkolók száma:**

Piactér: **152 db**

Balaton utca (Strand előtt): **92 db**

Henger Parktól nyugatra:**29 db**

Bartók utca (Honvédségi Üdülő**): 8 db**

Sportpálya:**95 db + 2 db mozgáskorlátozott+ 1 db** busz parkolóhely

Temető: **24 db**

Összesen**: 400 db**

A kerékpár út szélesítésével **324 db**-ra fog csökkeni az üdülőterületi parkolók száma.

Nyári hétvégeken a Kísérleti partszakaszon kb. **170 db**, a 7119 számú út déli oldalán kb**. 45db**, az 1238/23 hrsz. területen (faluközpont) kb. **50 db**, a többi utcákban zöldterületeken elszórtan kb**. 30 db** autó parkol, ez összesen **295 db**gépjárművet jelent.

A parkolóhelyek számának növelése a HM üdülő alatti terület igénybevételével is lehetséges.

Ezen a területen egy sorban **80** férőhelyes, két sorban **160** férőhelyes parkoló alakítható ki, egyelőre kőszórásos burkolattal.

A költségek vonatkozásában 2020 évben beszerzett árajánlattal rendelkezünk **9.954.000.- Ft**

és**14.373.000.- Ft** bruttó költséggel, mely összeg kb. **2.000.000.- Ft** összeggel csökkenne amennyiben az alapozáshoz az ERDÉRT bontási hulladékot használjuk fel. További költséget jelentene 200 fm hosszúságú kerítés építése a terület déli oldalán a HM területre történő bejutás megakadályozására. / becsült költség kb. 3.500.000.- Ft saját kivitelezéssel/

A sportpálya északi oldalán két sorban **84 db** parkolóhely alakítható ki ugyancsak kőszórással,melynek becsült költsége fentiek szerint alapozás nélkül kb. **13.000.000.- Ft**. Ez természetesen akkor lehetséges ha ezen parkolóhelyek megközelítése a megnyitandó Vitorlás utcán keresztül történne.

A sportpálya melletti parkolót a nyári időszakban a panziók vendégei, horgászok. kutyasétáltatók, lakóautók már a reggeli órákban elfoglalják. Napközben a szabad strandra érkezők is használják. Javaslom, hogy a parkoló sorompóval kerüljön lezárásra és kizárólag a strand vendégei használhassák. A belépő megvásárlásakor kapott jeggyel tudnák elhagyni a parkoló területét. / Természetesen megfelelő tájékoztató feliratokat kellene elhelyezni/

A Kossuth L. utcai COOP és Spar üzletek előtti parkolás a nyári időszakban gyakran esetleges és életveszélyes. Indokolt lenne a keleti oldalon az óvodától a nagy parkoló bejáratáig és a nyugati oldalon a meglévő parkolóhelyek felfestése. Itt a parkolóhelyek száma a keleti oldalon lévő rövid járdaszakasz megszüntetésével és a COOP bolt északi oldalán lévő terület átalakításával lenne lehetséges. /?/ Természetesen mindezek előtt kívánatos lenne a jelenleg felgyűrődött burkolat cseréje a postáig, valamint az óvodai és a Petőfi utcai gyalogos forgalom biztosítására gyalogátkelőhelyek felfestése.

A Gólyafészek és a Szabadság utcai COOP üzlet előtti parkolást is szabályozni kellene a keleti és a déli oldalon parkolóhelyek kialakításával, felfestésével.

A temető előtt, az Irányi utca déli oldalán is indokolt lenne a parkolóhelyek felfestése.

Balatonberényre is igaz, hogy egyre több az autó, azok mérete is növekszik, ezáltal a kis parkolóhelyek mérete is egyre nagyobb gond. A parkolás nem csak a parkolóhelyek kevés száma miatt gond, lényeges szempont az is, hogy a megközelíteni kívánt hely közelében lehessen parkolni. Egyre több autós számára elsődleges szempont, hogy a parkolás lehetőleg ingyenes legyen. Ezért fontosnak tartom a parkolóhely megváltásával kapcsolatos rendeletünk megalkotását, ugyanis a közeljövőben tervezett jelentős számú ingatlanberuházás kapcsán egyre több parkolóhely megváltás iránti igény fog felmerülni és az ezekből keletkezett bevétel a parkolók számának növeléséhez szükséges kiadásokat jelentősen csökkenthetné.

Határozati javaslat:

Balatonberény Község Önkormányzat Képviselő-testülete megtárgyalta a település parkolási lehetőségeiről, fejlesztési irányairól szóló tájékoztatást. A jövőbeni fejlesztési, beruházási igényekre és területi adottságokra tekintettel a képviselő-testület a jövőbeni parkolóhelyek kialakítása, biztosítása érdekében a parkolóhely megváltását szabályozni kívánja: **a parkolóhelyek telken kívüli kialakításáról szóló önkormányzati rendelet megalkotásával.**

A rendelet alkotás főbb irányai:

* személygépjármű, tehergépjármű, stb. elhelyezési körülményei, megváltási díj összege, megfizetés módja (egy összegben), kizárólagosság kérdésköre (nem illeti meg, de jelezhető táblával) , rendelet hatálybalépése

Határidő. 2021. november havi ülés

Felelős: rendelet előkészítése Mestyán Valéria c.főjegyző

Balatonberény, 2021. 09. 21.

Horváth László

polgármester